Snorman meen die politiek pas hom ewe GOOD | Die Son
Snorman meen die politiek pas hom ewe GOOD
Deur eie verslaggewerSondag, September 19, 2021 06:00
Patricia de Lille, leier van die Good-party, saam met Peter de Villiers. ~ Verskaf
DIE voormalige Springbok coach Pieter de Villiers se paaie met OP Rugby skei nou – weens sy betrokkenheid by politiek.
De Villiers, wat die hoofafrigter by OP Rugby was, vestig nou sy aandag op 'n nuwe loopbaan as politikus.
De Villiers het Vrydag aan Algoa FM News bevestig hy is oorgehaal om sy veldtog as burgemeesterskandidaat vir die GOOD Party te begin. Div sal staan vir mayor van die Drakenstein-munisipaliteit in die Wes-Kaap.
Die Snorman het vroeër dié week aangekondig dat hy hom by Patricia de Lille se GOOD Party aansluit en het gesê hy sal sy lewenservaring in die rugbywêreld in sy nuwe waagstuk in die politiek inspan.
Hy was tot die einde van die jaar by OP Rugby gekontrakteer, maar met alles wat so stil was, het dit hom aangespoor om elders geleenthede te soek.
Maasdorp Cannon, waarnemende president van OP Rugby, het gesê werksekerheid en -stabiliteit blyk die grootste oorwegings in De Villiers se besluit te wees.
Cannon sê dat OP Rugby die voormalige Bok-breier se besluit respekteer en wat hom betref was hul afskeid onmiddellike effek op vriendelike voet.
Hy voeg by die OP se raad sal op 2 Oktober vergader met die oog op die aanstelling van 'n plaasvervanger vir die 2022-seisoen. OP Rugby sal weer nasionaal meeding op o. 20-, vroue- en Curriebeker-eersteliga-vlak.
Cannon het bygevoeg dat daar geen slegte vibes tussen OP Rugby en hul voormalige afrigter is nie en dat hy glo De Villiers sy positiewe geaardheid en energie suksesvol in die politiek sal kan aanwend.